open-index/open-wikipedia-markdown huggingface dataset:
ஜிம் போத்திகரி

**ஜிம் போத்திகரி** (*Jim Pothecary*, பிறப்பு: திசம்பர் 6 1933), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 54 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1933 பிறப்புகள்
பகுப்பு:2016 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
டோனி பித்தேய்

**அந்தோணி ஜான் பித்தே** (*Anthony John Pithey*)(17 ஜூலை 1933 - 17 நவம்பர் 2006), தென்னாப்பிரிக்க அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 124 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 - 1965 ஆண்டுகளில், தென்னாப்பிரிக்க தேசிய அணிக்காக பதினேழு தேர்வுத் துடுப்பாட்டப் போட்டிகளில் விளையாடினார். இவர் உரோடீசியாவுக்காக 65 போட்டிகளில் விளையாடினார். 34 முறை அணிக்குத் தலைமை தாங்கினார். 

## மேற்கோள்கள்

## வெளி இணைப்புகள்
* 

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1933 பிறப்புகள்
பகுப்பு:2006 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கே. டி. கே. தங்கமணி

**க. த. க. தங்கமணி** (K. T. K. Thangamani, மே 19, 1914 - டிசம்பர் 26, 2001) இந்தியத் தொழிற்சங்க இயக்க முன்னோடிகளில் ஒருவர். இந்தியக் கம்யூனிஸ்டுக் கட்சியின் தலைவர். பிளவுபடாத இந்திய கம்யூனிஸ்டுக் கட்சியின் தமிழகத் தலைவராக இருந்தார்.

## வாழ்க்கைச் சுருக்கம்
கே.டி.கே. தங்கமணி (எ) தங்கமணி நாடார், தமிழ்நாடு, மதுரை மாவட்டம், திருமங்கலத்தைச் சேர்ந்தவர். தனது பள்ளிப்படிப்பை திருமங்கலம் பி.கே.என். ஆண்கள் மேல்நிலைப் பள்ளியிலும், சட்டப்படிப்பை இலண்டனில் முடித்து 1947ம் ஆண்டு மதுரை திரும்பினார். இங்கு தொழிலாளர்களுக்கு ஆதரவாக 1947 மற்றும் 1948 ஆண்டுகள் (மதுரை டி.வி.எஸ் நிறுவனம் மற்றும் ஹார்வே மில்) போராடிச் சிறை சென்றுள்ளார். மேலும் 1957ம் ஆண்டு நடந்த நாடாளுமன்ற தேர்தலில் மதுரை தொகுதியில் வெற்றியும் பெற்றார். தனது போராட்டங்கள் மற்றும் தலைமைப் பண்புகளின் மூலம், அகில இந்திய பொதுவுடைமைக் கட்சியின் தமிழகத் தலைவராகவும் பதவி வகித்தார்.

## மறைவு மற்றும் நினைவகம்
தன் 88ஆவது வயதில் 2001 டிசம்பர் 26 அன்று கோவையில் மரணமடைந்தார். இவரது நினைவாக, மதுரை அண்ணாநகா் மற்றும் அச்சம்பத்திலுள்ள ஒரு தெருவிற்கும் மற்றும் திருமங்கலத்திலுள்ள ஒரு சந்திற்கும் இவரது பெயர் சூட்டப்பட்டது. இவர் கோவையில் வாழ்ந்த வீடு, நினைவு இல்லமாக மாற்றப்பட்டது.

தங்கமணியின் வாழ்க்கையைப்பற்றி ஓயாது உழைத்த உத்தமர் என்ற நூலை ஆளவந்தார் எழுதியிருக்கிறார்.

## மேற்கோள்கள்

பகுப்பு:1913 பிறப்புகள்
பகுப்பு:1914 பிறப்புகள்
பகுப்பு:2001 இறப்புகள்
பகுப்பு:தமிழ்ப் பொதுவுடமைவாதிகள்
பகுப்பு:மதுரை மாவட்ட மக்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:மதுரை அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
தமிழ் கலைச்சொல்லியல்

**தமிழ் கலைச்சொல்லியல்** என்பது கலைச்சொற்களைப் பற்றிய ஆய்வு, கலைச்சொல்லாக்கம் தொடர்பான கோட்பாடு, முறைமைகள், கலைச்சொற் தரப்படுத்தல், பயன்பாடு ஆகியவற்றினை உள்ளடக்கிய கல்வித் துறை ஆகும்.  அகராதியல் போலன்றி சொற்களின் கருத்தியல், கருத்துருவாக்கம், வரையறை, தரப்படுத்தல் தொடர்பாக கலைச்சொல்லியல் சிறப்புக் கவனம் தருகிறது.  கலைச்சொல் ஆக்கமும், பயன்பாடும் தமிழ்மொழியில் தொன்றுதொட்டு நடைபெற்று வரும் ஒரு செயற்பாடே.  எனினும் கடந்த சில நூற்றாண்டுகளில் அறிவியல் மற்றும் தகவல் புரட்சிகளின் காரணமாக கலைச்சொற்களின் தேவையும் பயன்பாடும் பல வழிகளில் வளர்ச்சி பெற்றுள்ளன.

## வரலாறு
* 1855 - வீசகணிதம்
* 1875 - சாமுவேல் ஃபிஸ்க் கிறீன் மற்றும் ச. சுமாவிநாதன், சாப்மன் - மருத்துவத்துறை கலைச்சொற் தொகுப்புகள் (4500 பக்கங்கள்)
* 1887 - நூற்றொகை விளக்கம் - பேரா. சுந்தரம்பிள்ளை
* 1916 - தமிழ் சாத்திர பரிசாபைச் சங்கத்தினரின் பத்திரிகை - இராசகோபாலாச்சாரி
* 1923 - சென்னை சொல்லாக்கக் குழு அமைக்கப்பட்டது
* 1934 - சென்னை மாகாணத் தமிழ்ச் சங்கம் - 10 000 கலைச்சொற்கள்
* 1940 - தமிழ்க் கலைச்சொல்லாக்கக் குழு - சீனிவாச சாத்திரி தலைமை - 
* 1955 - இலங்கை தமிழ் கலைச்சொல்லாக்கக் குழு 
* 1959 - தமிழக கலைச்சொல்லாக்க வல்லுனர் குழு
* அறிவியல் தமிழ் கலைச்சொற் களஞ்சியம் - மணவை முசுதாபா
* அடிப்படை அறிவியல் கலைச்சொல் அகராதி - தாமோதரன்
* சமூக அறிவியல் கலைச்சொல் அகராதி - தாமோதரன்
* பயனுறு அறிவியல் கலைச்சொல் அகராதி - தாமோதரன்

## கலைச்சொல்லாக்கம்
* மொழிப்பெயர்ப்பு
* புதுச்சொல்லாக்கம்
* ஒலிப்பெயர்ப்பு

## சிக்கல்கள்

## அமைப்புகள்

## இவற்றையும் பார்க்க
* https://docs.google.com/file/d/0BzwpbxABzaV5SzVpQ24tY0NGVXc அறிவியல் தொழில்நுட்ப இலக்கியங்களைத் தமிழாக்குவதற்கான ஒரு கையேடு

## மேற்கோள்கள்

## உசாத்துணைகள்

பகுப்பு:தமிழ் கலைச்சொல்லியல்
மாயா சமயம்

வேளாண்மை தொழிலை நம்பியிருந்த மாயர்கள் மழையையும், சூரியனையும் முக்கிய தெய்வங்களாக வழிபட்டனர்.

## சூரியக் கடவுள்
**கினிசாசௌ** என்ற சூரியக் கடவுளை மாயர்கள் வழிபட்டனர். ஒருபுறம் இறகு முழைத்த பாம்பும், மற்றொரு புறத்தில் வேதாளமும், அவற்றின் குறுக்காக ஒரு சிலுவையும் உடைய உருவமே சூரியனைக் குறிக்கும் சிலையாக இருந்தது.

## மழைக் கடவுள்
**சாக்சு** என்ற மழைக் கடவுளை மாயர்கள் வழிபட்டனர். அவருடைய பையிலிருந்து மழை சிந்துகிறது என்றும், இடியும், புயலும், மின்னல் அப்பையில் இருந்தே உருவாகின்றன என்று நம்பி வந்தனர்.

## நரகம்

மாயர்கள் **மெட்னசு** என்ற இருண்ட நரகம் ஒன்று இருப்பதாகவும், கூனிகா என்ற கடவுள் தவறுக்கு ஏற்ப தண்டனை கொடுப்பதாகவும் நம்பினர்.

## பாம்புக் கடவுள்
**குல் குல் கான்** என்ற பம்புக் கடவுளை மாயர்கள் வழிபட்டனர். சிட்சன் இட்காவில் உள்ள இரண்டு கோயில்களுள் இற்கு வைத்த பாம்பிற்கான கோயின் ஒன்றும் உள்ளது.

## மேற்கோள்

பகுப்பு:மாயா நாகரிகம்
நன்மாவிலங்கை

**நன்மாவிலங்கை** – இது சங்ககாலத்து ஓய்மானாட்டின் தலைநகர். நல்லியக்கோடன் என்னும் வள்ளல் இந்நாட்டு அரசன். சிறுபாணாற்றுப்படை என்னும் நூலில் இவனது சிறப்புகள் கூறப்பட்டுள்ளன. பாடிய புலவர் இடைக்கழிநாட்டு நல்லூர் நத்தத்தனார். 

ஓய்மான் நல்லியாதன், ஓய்மான் வில்லியாதன் என்னும் அரசர்களும் இவ்வூரிலிருந்துகொண்டு ஆண்ட சங்ககால அரசவள்ளல்கள்.

இலங்கை தமிழ்நாட்டின் தென்கிழக்கில் உள்ளது. அதே பெயர் கொண்ட ஊர் தமிழ்நாட்டில் இருந்தமையால் இவ்வூரை ‘நன்மாவிலங்கை’ எனக் குறிப்பிடவேண்டியதாயிற்று. சிறுபாணாற்றுப்படை இலங்கைத் தீவைத் ‘தொன்மாவிலங்கை’ எனக் குறிப்பிடுகிறது. இது இலங்கை என்னும் பெயர்க்கருவில் தோன்றியது. இலங்கையில் கருவுற்ற பெண் இங்கு வந்து பெற்ற குழந்தை பெயரால் இலங்கை என்னும் பெயர் இவ்வூருக்குத் தோன்றியிருக்கலாம். கருவூரிலிருந்து வந்தவரைக் கருவூரார் என்பது போன்றது இது. இவ்வூர் ஆற்றில் மிதந்துவந்த நாகம், அகில், சந்தனம் முதலான மரங்களைப் பற்றிக்கொண்டு மகளிர் ஆற்றுத்துறையில் நீராடுவார்களாம்.

இந்த ஊர் **பெருமாவிலங்கை** எனவும் குறிப்பிடப்படுகிறது. ஒரை என்பது நீரில் விளையாடப்பட்ட சங்ககால விளையாட்டு. இவ்வூர் மகளிர் ஓரை விளையாடும்போது பன்றி உழுத சேற்றிலிருந்து ஆமை முட்டையையும், இனிக்கும் ஆம்பல் கிழங்கையும் எடுத்துக்கொண்டு செல்வார்களாம். 

மாவிலங்கை என்பது ஒருவகை மலர். இது மிகுதியாகப் பூத்திருந்த நாடு மாவிலங்கை எனப்பட்டதோ எனவும் என்னவேண்டுயுள்ளது.
## மேற்கோள்

பகுப்பு:சங்க கால ஊர்கள்
பகுப்பு:ஓவியர்
நுண்ணுயிர்கட்டு

**நுண்ணுயிர்கட்டு** (microbiota ; microbiome) என்பது நுண்ணுயிர்கள், அவற்றின் மரபணுக் கூறுகள், அவற்றின் சூழழோலாடான ஊடாட்டங்கள் ஆகியவற்றை ஒருங்கே சுட்டுகிறது.  எ.கா மனித உடலின் பெரும்பகுதி இந்த நுண்ணுயிர்களால் ஆனது.  மனித உயிர்வாழ்தலில் இவற்றின் பங்கு இன்றியமையாது.  ஆகவே மனித உடலில் பல நுண்ணுயிச்சூழகங்கள் உள்ளன என்று கூறலாம்.

## இதையும் பார்க்கவும்
* ஒட்டுண்ணி வாழ்வு &ndash; ஒரு உயிரினம் மற்றொரு உயிரினத்தின் இழப்பில் பயன்பெறும் இடத்தில்
* ஒன்றிய வாழ்வு &ndash; இரு வேறுபட்ட உயிரியல் இனங்களிடையே உயிரினங்கள், நெருக்கமாகவும், நீண்ட காலத்துக்கும் இணைந்து வாழும் முறையாகும்
* கூட்டு வாழ்க்கை

## மேற்கோள்கள்

பகுப்பு:நுண்ணுயிரியல்
இலவந்திகைப்பள்ளி

**இலவந்திகை** என்பது மன்னன் தென்றலில் உலவுவதற்காக அமைக்கப்பட்ட பூங்காப் பந்தல்.

புகார் நகரத்தில் இலவந்திகைப்பள்ளி இருந்ததைச் சிலப்பதிகாரமும் மணிமேகலையும் குறிப்பிடுகின்றன.

பாண்டிய நாட்டிலும் இது போன்றதோர் இலவந்திகைப்பள்ளி இருந்திருக்கிறது. உத்தரகோசமங்கை என்னும் ஊர் இது எனக் கூறப்படுகிறது.

சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி , பாண்டியன் இலவந்திகைப்பள்ளித் துஞ்சிய நன்மாறன் ஆகிய வேந்தர்களின் இறுதிக்காலம் இவ்வூரில் முடிந்திருக்கிறது.

இவர்கள் துஞ்சியது அவரவர் நாட்டு இலவந்திகைப்பள்ளியில் என்க.

## மேற்கோள்

பகுப்பு:சங்க கால ஊர்கள்
பில் பக்ஸ்டன்

**வில்லியம் ஆர்தர் ஸ்டீவர்ட் "பில்" பக்ஸ்டன்** (*Bill Buxton*) ஒரு கனடா நாட்டு கணினி வடிவமைப்பாளர் மற்றும் அறிவியலாளர். இவர் தற்போது மைக்ரோசாப்ட் ஆராய்ச்சி ஒரு முதன்மை ஆராய்ச்சியாளர் இருக்கிறார். இவர் மனித-கணினி தொடர்பு துறையின் முன்னோடிகளில் ஒருவராக அறியப்படுகிறார். பக்ஸ்டன் 1973 ஆம் ஆண்டு குயின்ஸ் பல்கலைக்கழகத்தில் இசை துறையில் இளங்கலை பட்டமும் பின்னர் 1978 இல் டொராண்டோ பல்கலைக்கழகத்தில் கணினி அறிவியல் பாடத்தில் முதுகலை பட்டம் பெற்றார்.

## குறிப்புதவிகள்

## வெளி இணைப்புகள்
*பில் பக்ஸ்டன் இணையத்தளம்

பகுப்பு:1949 பிறப்புகள்
பகுப்பு:கணினியியலாளர்கள்
பகுப்பு:வாழும் மக்கள்
திருத்தந்தை பயஸ்

கத்தோலிக்க திருச்சபையை  இதுவரை 12 திருத்தந்தையர்கள் பயஸ் என்ற பெயரில் ஆட்சி செய்துள்ளனர்:

*முதலாம் பயஸ் (c. 140–154, வத்திகான் பட்டியலின் படி 142/146 – 157/161)
*இரண்டாம் பயஸ் (1458–1464)
*மூன்றாம் பயஸ் (1503–1503)
*நான்காம் பயஸ் (1559–1565)
*ஐந்தாம் பயஸ் (1566–1572)
*ஆறாம் பயஸ் (1775–1799)
*ஏழாம் பயஸ் (1800–1823)
*எட்டாம் பயஸ் (1829–1830)
*ஒன்பதாம் பயஸ் (1846–1878)
*பத்தாம் பயஸ் (1903–1914)
*பதினொன்றாம் பயஸ் (1922–1939)
*பன்னிரண்டாம் பயஸ் (1939–1958)
**பதிமூன்றாம் பயஸ் (எதிர்-திருத்தந்தை) - இவர் உண்மையான கத்தோலிக்க திருச்சபை என்னும் சிறு பிளவை ஏற்படுத்தினார்.
தமிழ்க்கூடம்

**தமிழ்க்கூடம்** தமிழ்நாடு சென்னையில் இயங்கிவரும் கலை-இலக்கிய இயக்கம். சிறந்த இலக்கிய நூல்களை பதிப்பித்து வெளியிடும் இலக்கியப் பதிப்பகமாகவும்; தமிழ்ப் பண்பாடு, தமிழ்க்கலைகள், தமிழ்க்கலை-இலக்கிய ஆளுமைகள் குறித்த ஆவணப்படத் தயாரிப்பு நிறுவனமாகவும் இரு பிரிவுகளாக இயங்கி வருகிறது. தமிழ்க்கூடத்தின் பதிப்பாளராக பரிமளாராஜகுமாரனும் இயக்குநராக எஸ். ராஜகுமாரனும் செயலாற்றி வருகின்றனர்.

## படைப்புகள்
*திசையெல்லாம் தமிழ்க்கவிதை - புகலிடக்கவிதை ஆய்வுநூல்
*21-இ,சுடலைமாடன் தெரு,திருநெல்வெலி டவுன் தி. க. சிவசங்கரன் பற்றிய  என்ற ஆவணப்படமும்,
*லாவணி எனும் நாட்டுப்புற இசைக்கலை குறித்த ஆவணப்படம்

பகுப்பு:தமிழர் அமைப்புகள்
திருத்தந்தை கிளமெண்ட்

கத்தோலிக்க திருச்சபையை  இதுவரை 14 திருத்தந்தையர்கள் கிளமெண்ட் என்ற பெயரில் ஆட்சி செய்துள்ளனர்:

*புனித முதலாம் கிளமெண்ட், (88–98)
*இரண்டாம் கிளமெண்ட் (1046–1047)
*மூன்றாம் கிளமெண்ட் (1187–1191)
*நான்காம் கிளமெண்ட் (1265–1268)
*ஐந்தாம் கிளமெண்ட் (1305–1314) — நைட் டெம்பிளரை ஒடுக்கியவர், திருப்பீடத்தை அவிஞ்ஞோனுக்கு நகர்த்தியவர்.
*ஆறாம் கிளமெண்ட் (1342–1352) —  கருப்புச் சாவின் போது திருத்தந்தையாக இருந்தவர்
*ஏழாம் கிளமெண்ட் (1523–1534) — இங்கிலாந்தின் எட்டாம் ஹென்றியின் மணமுறிவை ஆதரிக்காததால், புரடஸ்தாந்த ஆங்கிலேய புரட்சிக்கு காரணமானவர்.
*எட்டாம் கிளமெண்ட் (1592–1605)
*ஒன்பதாம் கிளமெண்ட் (1667–1669)
*பத்தாம் கிளமெண்ட் (1670–1676)
*பதினொன்றாம் கிளமெண்ட் (1700–1721)
*பன்னிரண்டாம் கிளமெண்ட் (1730–1740)
*பதின்மூன்றாம் கிளமெண்ட் (1758–1769)
*பதினான்காம் கிளமெண்ட் (1769–1774)

கிளமெண்ட் என்ற பெயரில் இருந்த எதிர்-திருத்தந்தையர்கள்:

*எதிர்-திருத்தந்தை மூன்றாம் கிளமெண்ட் (1080–1085)
*எதிர்-திருத்தந்தை ஏழாம் கிளமெண்ட் (1378–1394)
எடிஃபீசியோ இட்டாலியா

thumb|280px|right|இத்தாலி கட்டிடம்
**எடிஃபீசியோ இட்டாலியா** (இத்தாலியக் கட்டிடம், *Edifício Itália*) என்பது பிரேசிலின் சாவோ பாவுலோ நகரில் கட்டப்பட்டுள்ள வானளாவிகளிலேயே மிக உயரமானது ஆகும். இந்த வானளாவி தற்போதைக்கு பிரேசிலில் உள்ள உயரமான வானளாவிகள் பட்டியலில், இரண்டாவதாக இடத்தில் உள்ளது. இது 46 அடுக்கு மாடிகளைக் கொண்டுள்ளது. 168மீ உயரமுள்ள இந்த வானளாவியின் கட்டுமானப் பணிகள் 1956 ஆம் ஆண்டில் ஆரம்பிக்கப்பட்டு 1965 இல் நிறைவுற்றன. இக்கட்டடத்தை செருமனிய பிரேசீலிய கட்டடக் கலைஞர் பிரான்ஸ் ஹீப் என்பவரால் வடிவமைக்கப்பட்டது.

## வெளியிணைப்புகள்
* அதிகாரபூர்வ இணையத்தளம் (*போர்த்துகீசியம்*)

பகுப்பு:சாவோ பாவுலோ
பகுப்பு:வானளாவிகள்
அடைவு (கணினியியல்)

கணினியியலில் **அடைவு** (folder, directory) என்பது ஒன்று அல்லது அதற்கு மேற்பட்ட கோப்புக்களையும், பிற அடைவுகளைக் கொண்ட கொள்கலன் ஆகும். பெரும்பாலான கணினிகளில் அனைத்து தகவல்களும் கோப்புக்களும் அவற்றைக் கொண்ட அடைவுகளாகவுமே ஒழுங்குபடுத்தப் படுகின்றன.  பொதுவாக அடைவுகளும், கோப்புக்களும் அடிவேரில் இருந்து விரியும் மரம் போல, ஒரு மூல அடைவில் இருந்து பல கிளை அடைவுகளாக ஒழுங்குபடுத்தப்படும்.

## மேற்கோள்கள்

பகுப்பு:கணினியியல்
வரைவியல் முடுக்கி அட்டை

**வரைவியல் முடுக்கி அட்டை (அ) நிகழ்பட அட்டை** (graphics card (or) video card) என்பது கணினியியல் பயன்படுத்தப்படும் ஒரு விரிவாக்க அட்டை ஆகும். இது முக்கியமாக வெளியீட்டு படங்களை உருவாக்கி அதை திரையில் காட்ட பயன்படுகின்றது. பெரும்பாலான நிகழ்பட அட்டைகள் இதனுடன் மேலும் பல அதிகப்படியான செயல்பாடுகளை வழங்குகின்றன. முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றிலும் இந்த வரைவியல் முடுக்கி அட்டைகள் தேவைப்படுகின்றன.

## மேற்கோள்கள்

பகுப்பு:கணினி வன்பொருள்
பகுப்பு:கணினி உள்ளீடு கருவிகள்
பகுப்பு:அமெரிக்கக் கண்டுபிடிப்புகள்
திருத்தந்தை சிக்ஸ்துஸ்

கத்தோலிக்க திருச்சபையை  இதுவரை 5 திருத்தந்தையர்கள் சிக்ஸ்துஸ் என்ற பெயரில் ஆட்சி செய்துள்ளனர்:

*முதலாம் சிக்ஸ்துஸ் (115/116–125)
*இரண்டாம் சிக்ஸ்துஸ் (257–258)
*மூன்றாம் சிக்ஸ்துஸ் (432–440)
*நான்காம் சிக்ஸ்துஸ் (1471–1484)
*ஐந்தாம் சிக்ஸ்துஸ் (1585–1590)
திரையச்சு

thumb|right|200px
ஒரு சித்திரம் அல்லது எழுத்து போன்ற உருவத்தை சிறிதளவும் மாறுபடாமல் பலமுறைகள் படியெடுப்பது அச்சு எனப்படுகிறது. இதற்காகப் பற்பல இயந்திரங்கள் சந்தையில் உள்ளன. ஆனால் தனிப்பட்ட நபர் அதிக செலவின்றி செய்ய முடியுமான அச்சு **திரையச்சு** (*Screen Printing*) ஆகும்.

## வரலாறு
சில வரலாற்று நூல்கள் சீனாவில் சாங் வம்சத்தினரின் (கி.பி 960 - 1279) காலப்பகுதியில் திரையச்சு நடைமுறையில் இருந்தது எனக் குறிப்பிடுகின்றன. இது பின்னர் சப்பான், மற்றும் ஆசிய நாடுகளுக்குப் பரவியது.

முதன் முதலில் வாழை இலைகளில் பல வண்ண வேலைப்பாடுகளைச் செய்து துளைகளை இட்டு அத்துளைகளின் மூலமாக தாவரங்கள், மரங்கள், காய்கள், விதைகள், மலர்கள் முதலியவற்றிலிருந்து எடுக்கப்பட்ட சாயங்களை உட்செலுத்தி உடலிலும் மரப்பட்டைகளிலும் பதிவுசெய்து ஆடைகளை அணிந்து மகிழ்ந்தனர்.

வரலாற்றுச் சான்றுகளின்படி கி.பி. 500 ஆம் ஆண்டில் புத்தரது போதனைகள் அலங்காரச் சுவர்களில் வாழை இலைகளில் துளைகளையிட்டு படியெடுக்கும் அட்டை போலத் தயாரித்து அச்சிட்டு வந்தனர். இத்தொழிலின் அடிப்படை வளர்ச்சிக்கும், துரித வளர்ச்சிக்கும் வித்திட்டவர்கள் சீனர்களும், சப்பானியர்களுமே.

திரையச்சுக் கலை 18ம் நூற்றாண்டின் இறுதியில் ஐரோப்பாவுக்குச் சென்றது. 18 ஆம் நூற்றாண்டில் ஜீன் பிலொன் என்ற பிரெஞ்சுக் குடிமகனே வால் கடதாசிகளில் திரையச்சு செய்யும் முறையை அறிமுகஞ் செய்தார். இந்தத் தொழில் முழுமையாக ஆராயப்பட்டு திரையச்சு "சில்க் ஸ்கிரீன்" (*Silk Screen*) என்ற சொல் கிரேக்கர்களால் அறிமுகம் செய்யப்பட்டது. கார்ல் ஜிக்ரோசர்ஸ் (Carl Gigrossers) என்பவர் இதற்கு 'செரிகிராப்' (Serigraph) எனப் பெயரிட்டார்.

திரையச்சை 1868 ஆம் ஆண்டில் சேர் ஜோசப் ஸ்வான், ஜெலட்டின் மற்றும் அமோனியம் பைக்ரோமேட் என்னும் வேதிப் பொருள் மூலம் ஒளிபுகச் செய்து செயற்படும் எளியமுறையைக் கண்டுபிடித்தார்.

1907 இல் சான் பிரான்சிஸ்கோவில் ஜான் பில்ஸ்வர்த் பல நிறங்களில் திரையச்சு மூலம் அச்சடிப்பதை அறிமுகம் செய்தார். சாமுவேல் சைமன் என்பவரும் அதற்குச் சான்றுபகரும் வகையில் இங்கிலாந்தில் பல நிறங்களில் பட்டுத் துணி மூலம் திரையச்சு செய்து மேலும் இக்கலைக்கு மெருகூட்டினார்.

## திரையச்சு செய்யத் தேவையான பொருட்கள்
* திரையச்சு செய்ய ஒரு மரச் சட்டகம். அதனுடன் இணைந்த அடிப்பலகை
* அச்சு மையைத் தேய்க்கும் இரப்பர் அல்லது ஸ்குவிஜீ
* அச்சு செய்யத் தேவையான ஸ்ரென்சில்
* திரைச் சட்டகம்
* உதவி அட்டை (பேஸ் போர்டு)
* வேதியல் பொருட்கள்
* உலர்த்தும் அமைப்பு
இவை அடிப்படைத் தேவைகளாகும். நிழற்பட முறையையும் இதனுடன் இணைக்கும்போது அதற்குத் தகுந்த வெளிரிய மென்மையான படம், இருட்டறை, வேதியல் பொருட்கள் போன்றவையும் தேவைப்படும்.

## மேற்கோள்கள்


## வெளியிணைப்புகள்
* Who’s Who in Screenprinting

பகுப்பு:அச்சுக்கலை
திருத்தந்தை மரீனுஸ்

கத்தோலிக்க திருச்சபையை இதுவரை இரு திருத்தந்தையர்கள் மரீனுஸ் என்ற பெயரில் ஆட்சி செய்துள்ளனர்:

*முதலாம் மரீனுஸ்
*இரண்டாம் மரீனுஸ்
திருத்தந்தை அலெக்சாண்டர்

கத்தோலிக்க திருச்சபையை  இதுவரை 8 திருத்தந்தையர்கள் அலெக்சாண்டர் என்ற பெயரில் ஆட்சி செய்துள்ளனர்:

*முதலாம் அலெக்சாண்டர் (c. 106 – c. 115)
*இரண்டாம் அலெக்சாண்டர் (1061–1073)
*மூன்றாம் அலக்சாண்டர் (1159–1181)
*நான்காம் அலெக்சாண்டர் (1254–1261)
** எதிர்-திருத்தந்தை ஐந்தாம் அலெக்சாண்டர் (1409–1410) - எதிர்-திருத்தந்தையாக இருப்பினும், அப்போது இருந்த குழப்பத்தினால் அடுத்த திருத்தந்தை ஆறாம் அலெக்சாண்டர் என்னும் பெயரை ஏற்றார்.
*ஆறாம் அலெக்சாண்டர் (1492–1503)
*ஏழாம் அலெக்சாண்டர் (1655–1667)
*எட்டாம் அலெக்சாண்டர் (1689–1691)
திருத்தந்தை அனஸ்தாசியுஸ்

கத்தோலிக்க திருச்சபையை இதுவரை 4 திருத்தந்தையர்கள் அனஸ்தாசியுஸ் என்ற பெயரில் ஆட்சி செய்துள்ளனர்:
*முதலாம் அனஸ்தாசியுஸ், 399–401
*இரண்டாம் அனஸ்தாசியுஸ், 496–498
*மூன்றாம் அனஸ்தாசியுஸ், 911–913
*நான்காம் அனஸ்தாசியுஸ், 1153–1154

அனஸ்தாசியுஸ் என்ற பெயரில் இருந்த எதிர்-திருத்தந்தையர்கள்:
* எதிர்-திருத்தந்தை அனஸ்தாசியுஸ்
அகநச்சு

**அகநச்சு** (Endotoxin) என்னும்  நஞ்சானது நம் உடலின் எதிர்ப்பு அமைப்பானது நுண்ணுயிரியின் தாக்கத்தை கண்டறிய பயன்படுத்தும், சில கிராம்-எதிர் பாக்டீரியாக்களின் செல்-சுவரிலுள்ள, கட்டமைப்பு மூலக்கூறாகும்.

## கிராம்-எதிர் பாக்டீரியா

அகநச்சிற்கு முக்கிய உதாரணம் *லைபோபாலிசாகரைட்* எனப்படும் கொழுப்புப்பலசர்க்கரையாகும் (குறுக்கம்: LPS). பல்வேறு கிராம்-எதிர் பாக்டீரியாக்களின் செல்-சுவரில் காணப்படும் LPS மூலக்கூறானது, நுண்ணுயிரியிகள் நோயினை உண்டாக்கத் தேவைப்படும் காரணிகளுள் முக்கியமான ஒன்றாகும்.

LPS, கொழுப்பு-A (lipid-A) மற்றும் சர்க்கரை தொடரியைக் கொண்டது. கொழுப்பு-A பகுதியானது இம்மூலக்கூற்றின் நச்சு விளைவுகளுக்குக் காரணமாகும். சர்க்கரை தொடரியானது வெவ்வேறு பாக்டீரியாகளுக்கிடையில் அதிகமாக வேறுபட்டுக் காணப்படும். தோராயமாக, அகநச்சுகளின் அளவு 10 கிலோ டால்டன்கள் என்றாலும், அகநச்சுகள் 1000 கிலோ டால்டன்களுக்குச் சமமான திரட்டுகளை உருவாக்கும் தன்மை உள்ளதாகும்.

## கிராம்-நேர் பாக்டீரியா
1979- ல் நடத்தப்பட்ட ஒரு ஆய்வு கிராம்-நேர் பாக்டீரியாவான *லிஸ்டீரியா* அகநச்சு-போன்ற பொருளை உருவாக்கலாம் என்று குறிப்பிட்டாலும் பின்னர் மேற்கொண்ட ஆய்வு முடிவுகள் இதை உறுதி செய்யவில்லை.

ஆனால், *[[பாசில்லஸ் துரிஞ்சியென்சிஸ்]]* என்னும் ஒரு மண்வாழ் கிராம்-நேர் நுண்ணுயிர் டெல்டா அகநச்சினை உருவாக்கும் தன்மை கொண்டது. 

## இரத்த நச்சுப் பரவல்
இரத்தத்தில் அகநச்சு காணப்படுவது *இரத்த நச்சுப் பரவல்* (endotoxemia) எனப்படும். இதற்கான எதிர் விளைவுகள் மிகைபடும்போது **நச்சூட்டு அதிர்ச்சி** (septic shock) ஏற்படுகின்றது.

## மேற்கோள்கள்

பகுப்பு:உயிர்வேதியியல்
குற்றெழுத்து

எழுத்துக்கள் உச்சரிக்கப்படுகின்ற கால அளவைக் கொண்டே **குற்றெழுத்து**, நெட்டெழுத்து வகைப்படுத்தப்படுகின்றன. எழுத்துகளில் குறைந்து (ஒரு மாத்திரை அளவு) ஒலிக்கும் எழுத்துக்களுக்கு குற்றெழுத்து என்று பெயர்.

உயிர் எழுத்துகளில் அ, இ, உ, எ, ஒ எனும் ஐந்தெழுத்துக்களும் குற்றெழுத்துக்களாகும். உயிர்மெய்க் குற்றெழுத்துக்கள் 90

பகுப்பு:எழுத்திலக்கணம்
நெட்டெழுத்து

எழுத்துக்கள் உச்சரிக்கப்படுகின்ற கால அளவைக் கொண்டே குற்றெழுத்து, நெட்டெழுத்து வகைப்படுத்தப்படுகிறது. எழுத்துகளில் இரண்டு மாத்திரை அளவு நீண்டொலிக்கும் எழுத்துக்களுக்கு **நெட்டெழுத்து** என்று பெயர்.

உயிர் எழுத்துகளில் ஆ, ஈ, ஊ, ஏ, ஐ, ஓ, ஔ எனும் ஏழு எழுத்துக்களும் நெட்டெழுத்துக்களாகும். உயிர்மெய் நெட்டெழுத்துக்கள் 126

பகுப்பு:எழுத்திலக்கணம்
திருத்தந்தை தியடோர்

கத்தோலிக்க திருச்சபையை இதுவரை இரு திருத்தந்தையர்கள் தியடோர் என்ற பெயரில் ஆட்சி செய்துள்ளனர்:
*முதலாம் தியடோர் (இறப்பு 649), கிரேக்க இனத்தவறான இவர், பாலஸ்தீனத்தில் பிறந்தவர்
*இரண்டாம் தியடோர், கி.பி 897-இல் திருத்தந்தையாக இருந்தவர்.

தியடோர் என்ற பெயரில் இருந்த எதிர்-திருத்தந்தையர்கள்:
* எதிர்-திருத்தந்தை தியடோர் 687 கி.பி.
தமிழ் மொழிக் குடும்பம்

**தமிழ் மொழிக் குடும்பம்** தமிழ் – மலையாளம் மொழிகளின் ஒரு துணைக் குடும்பமாகும். திராவிட மொழிக் குடும்பம் என்பது ஆங்கிலேயர்களால் புனையப்பட்ட ஒன்றாகும். திராவிடம் என்பது ஒரு கற்பனாவாதம். உண்மை இல்லாதது..

தமிழ் – மலையாளம் மொழிகள், தமிழ் – குடகு மொழிக் குடும்பத்தின் துணைப் பிரிவாகவும் தமிழ் – குடகு மொழிக் குடும்பம், தமிழ் - கன்னடம் மொழிக் குடும்பத்தின் துணைப் பிரிவாகவும் உள்ளன. தமிழ் - கன்னடம் மொழிக் குடும்பம், திராவிட மொழிக் குடும்பத்தின் துணைப் பிரிவுகளுள் ஒன்றான தென் திராவிட மொழிக் குடும்பத்தின் உட்பிரிவுகளுள் ஒன்றாகும். மொழிக் குறிப்பு: tami1299.

## மேற்கோள்கள்

பகுப்பு:மொழிக் குடும்பங்கள்
பகுப்பு:தமிழ் மொழி வரலாறு
திருத்தந்தை அகாப்பெட்டஸ்

கத்தோலிக்க திருச்சபையை இதுவரை இரு திருத்தந்தையர்கள் அகாப்பெட்டஸ் என்ற பெயரில் ஆட்சி செய்துள்ளனர்:
*முதலாம் அகாப்பெட்டஸ் (535–536)
*இரண்டாம் அகாப்பெட்டஸ் (946–955)

அகாப்பெட்டஸ் என்ற பெயரில் பல புனிதர்களும், துவக்க கால இரவேனா நகரின் ஆயர் ஒருவரும் இருந்துள்ளனர் என்பது குறிக்கத்தக்கது.

பகுப்பு:திருத்தந்தையர்களின் பெயர்களுக்கான பக்கவழி நெறிப்படுத்தல்
இடையினம்

**இடையினம்** என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. வல்லினம், மெல்லினம் என்பன ஏனைய இரண்டு வகுப்புகள். தொல்காப்பியமும், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், **ய், ர், ல், வ், ழ், ள்** எனும் ஆறு எழுத்துகளையும் இடையின எழுத்துகள் என்கின்றன. இவை வல்லினம் பிறக்கும் இடமான மார்புக்கும் மெல்லினம் பிறக்கும் இடமான மூக்கிற்கும் இடைப்பட்ட இடமான கழுத்தில் இருந்து பிறப்பதால் இடையினம் எனப்படுகின்றன. இவற்றை *இடை*, *இடைமை*, *இடைக்கணம்* என்னும் பெயர்களாலும் அழைப்பது உண்டு. "இடைநிகரவாகி ஒலித்தலாலும், இடை நிகர்த்தாய மிடற்று வளியால் பிறத்தலானும் இடையெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணரின் விளக்கம்.

## மொழியியலும், இடையினமும்
### ஒலிப்பிறப்பு
'ய்' என்ற மெய் அடி நா அடி அண்ணத்தைப் பொருந்தப் பிறக்கும். 'ர்,ழ்' அண்ணத்தை நுனி நா வருட பிறக்கும், மேல் அண்பல்லடி அண்ணத்தை நாவின் விளிம்பு வீங்கி ஒற்ற 'ல்' மெய்யும், வீங்கி வருட 'ள்' மெய்யும் பிறக்கும், 'வ்' மேற்பல்லானது கீழ் உதட்டினை வந்து பொருந்தப் பிறக்கும் என்பது தொல்காப்பியத்தின் விளக்கம். தற்கால மொழியியல் பெருமளவுக்குத் தொல்காப்பியரின் விளக்கத்துடன் ஒத்துப் போனாலும், சில வேறுபாடுகளும் உள்ளன. எடுத்துக்காட்டாகத் தற்கால மொழியியலாளர் "ய"கரத்தின் ஒலிப்புக்கு இடைநாவின் உதவி தேவை என்று கூறுவதுடன், "ல"கார, "ள"காரங்களின் ஒலிப்பின்போது நாவிளிம்பு வீங்குதல் இல்லை என்றும் எடுத்துக்காட்டுகின்றனர்.

மெல்லின எழுத்துக்களின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு:

## இன எழுத்துகள்
இடையின எழுத்துகளுக்கு இன எழுத்துகள் கிடையா.

## குறிப்புகள்

## உசாத்துணைகள்
* இளவரசு, சோம., *நன்னூல் எழுத்ததிகாரம்*, மணிவாசகர் பதிப்பகம், சென்னை, 2009.
* கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம், 2007.
* கால்டுவெல், *திராவிட மொழிகளின் ஒப்பிலக்கணம்*, கோவிந்தன், கா., ரத்தினம், க. (தமிழாக்கம்), முல்லை நிலையம், சென்னை, 2004.
* *தொல்காப்பியம் எழுத்ததிகாரம் இளம்பூரணனார் உரை*, சாரதா பதிப்பகம், சென்னை, 2006.
* வரதராசன், மு., *மொழிநூல்*, தாயகம் வெளியீடு, சென்னை, 2007 (முதற்பதிப்பு 1947). 
  

பகுப்பு:எழுத்திலக்கணம்
ஈந்தூர்

ஈந்தூரில் தோயன் மாறன் என்னும் வள்ளல் ஒருவன் வாழ்ந்துவந்தான். இவனது பெயர் கோயமான் என்றும், ஊர் இரந்தூர் என்றும் சில மூலச் சுவடிகளில் காணப்படுவதாக டாக்டர் உ.வே.சாமிநாதையர் குறிப்பிடுகிறார். வேல் வடித்துத் தரும்படி கொல்லனை இரந்ததாகப் பாடல் குறிப்பிடுவதால் இவனது செயலால் இவ்வூருக்குப் பெயர் தோன்றியது எனலாம். இவனது பெயர் கோயமான் எனக் கொண்டால் இரந்தூர் கோயமுத்தூரைச் சார்ந்திருந்த ஊர் எனலாம். தோயன் மாறன் பிறருக்கு வழங்கும் அளவுக்குச் செல்வம் படைத்தவன் அல்லன். புலவர் அவனிடம் சென்று உதவும்படி வேண்டினால் அவன் தன் உண்ணா மருங்குலைக் (வயிற்றைக்) கொல்லனிடம் காட்டி வேல் வடித்துத் தரும்படி வேண்டுவானாம். இவனிடம் சென்று பரிசில் பெற்று மீண்ட குமரனார் என்னும் புலவர் தன்னை நாடி வந்த புலவரை “நீயும் வம்மின்” என அழைத்துக்கொண்டு இந்த மாறனிடம் செல்வதாகப் பாடல் கூறுகிறது.
## மேற்கோள்

பகுப்பு:சங்க கால ஊர்கள்
ஜார்ஜ் பாட்டர்சன்

**ஜார்ஜ் பாட்டர்சன் ** (*George Patterson* பிறப்பு: அக்டோபர் 10 1863, இறப்பு: மே 7 1943), இவர் அமெரிக்க அணியின் துடுப்பாட்டக்காரர். 36 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1885-1897 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர். 

## வெளி இணைப்பு
*ஜார்ஜ் பாட்டர்சன்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1863 பிறப்புகள்
பகுப்பு:1943 பிறப்புகள்
பகுப்பு:1868 பிறப்புகள்
பகுப்பு:1943 இறப்புகள்
காப்பு எதிர் நஞ்சு

**காப்பு எதிர் நஞ்சுகள்** (Anaphylatoxins/anaphylotoxins)  என்பவை நிரப்புப்புரதங்களின் முன்-புரதங்கள் நொதிகளால் துண்டாக்கப்பட்டு செயலாற்றும் நிலையை அடையும்போது உண்டாக்கப்படும் புரதத் துண்டுகளாகும் (C3a, C4a மற்றும் C5a). நிரப்புப்புரத பாகங்களான C3, C4 மற்றும் C5 ஆகிய பெரிய கிளைக்கோ புரதங்கள் நோய்எதிர்ப்புத்திறன் உருவாக்கத்திலும், ஓம்பு பாதுகாப்பிலும் (host defense) முக்கிய பங்காற்றுகின்றன. இப்புரதங்கள், பல்வேறுவிதமான உயிரியல் பணிகளைக் கொண்டுள்ளன. மேலும், இவை குறிப்பிட்ட பகுதிகளில் நொதிகளால் பிளக்கப்பட்டு "a" மற்றும் "b" துண்டுகளாக்கப்படுகின்றன. "a"-துண்டுகள் ஏறத்தாழ 76 அமினோ அமிலங்களைக் கொண்ட தனிப்பட்ட கட்டமைப்பு திரள்களாக உருவாகின்றன. இவை, நிரப்புபுரத மரபணுக்களின் ஒற்றை வெளியன்களால் (புரதக்குறியீடு செய்யும் மரபணுக்கோர்வை) குறிமுறை செய்யப்படுகின்றன. C3a, C4a மற்றும் C5a புரதத் துண்டுகளே **காப்பு எதிர் நஞ்சுகள்** என்றழைக்கப்படுகின்றன.: இவை மென்தசை சுருக்கம், அடிநாட்டக்கலத்திலிருந்து திசுநீர் தேக்கி (histamine) வெளியீடு மற்றும் மிகு இரத்தநாள கசிமை ஆகியவற்றை விளைவிக்கின்றன. மேலும் இவை வேதியீர்ப்பு, அழற்சி மற்றும் செல்நச்சிய உயிர்வளி மூலிகங்களை (radicals) செயலூக்குகின்றன. இப்புரதங்கள் மிகு நீர்நாடும் திறனுள்ளவை. இதன் ஆல்ஃபா எழுசுருள் வடிவம் மூன்று இருசல்பைடு பிணைப்பினால் ஒன்று சேர்க்கப்பட்டுள்ளது.

அண்மையில், முடக்குவாதத்திற்கான தடுப்பு மருந்தினைக் கண்டறியும் ஆய்வுகளில் MBP-C5a மரபிழைச் சீரமைப்பு புரதத்தினால் உருவாகும் எதிர்ப்பான்கள் சுண்டெலிகளில் முடக்குவாத நோயினைத் தணிப்பதாக கண்டறியப்பட்டுள்ளது. தற்போது கட்டுப்படுத்த இயலாத சில பெரும் மனித நோய்களுக்கும், C5-C5a அச்சினை இலக்காகக் கொண்டு உருவாக்கப்படும் மருந்துகள், சிகிச்சை அளிக்க சாத்தியமளிக்கின்றன 

## மேற்கோள்கள்

பகுப்பு:உயிர்வேதியியல்
பகுப்பு:நோய் எதிர்ப்பு முறைமைகள்
டோனி டேன் கெங் யம்

**டோனி டேன் கெங் யம்** (*Tony Tan Keng Yam*, பிறப்பு: பெப்ரவரி 7, 1940) சிங்கப்பூர் நாட்டின் 7-வது அதிபராக  2011 ஆகத்து மாதம் தெரிவு செய்யப்பட்டார். இவர் 1995 முதல 2003 வரை துணைப் பிரதமராக இருந்துள்ளார்.

சிங்கப்பூர் தேசிய பல்கலைக்கழகத்தில் இயற்பியல் பட்டம் பெற்றவர். மேலும் மாசசூசட்ஸ் தொழில்நுட்பக் கழகத்தில் முதுநிலைப் படிப்பை முடித்தவர். அடிலைட் பல்கலைக்கழகத்தில் டாக்டர் பட்டம் பெற்றவர். சிங்கப்பூர் முதலீட்டுக் கழக நிறுவனத்தில் துணைத் தலைவராக பதவி வகித்துள்ளார். மேலும் சிங்கப்பூர் பிரஸ் ஹோல்டிங்ஸ் நிறுவனத்தின் தலைவராகவும் இருந்துள்ளார். இவர் சீன வம்சவாளியினர் ஆவர்

## பொது

1979ம் ஆண்டு மக்கள் கட்சியில் இணைந்து செயல்பட ஆரம்பித்தார் இவர் பல்வேறு அமைச்சர் பதவிகளை வகித்துள்ளார். அதிபர் தேர்தலில் நிற்பதற்காக 2011 சூன் மாதம் கட்சி உறுப்பினர் பொறுப்பிலிருந்து விலகினார். ஏனெனில் சிங்கப்பூர் அதிபர் பதவி கட்சி சார்பற்றது

2011 ஆகத்து மாதம் நடைபெற்ற சிங்கப்பூர் அதிபர் தேர்தலில் டோனி டான் 7269 வாக்கு வித்தியாசத்தில் வெற்றி பெற்றார். மொத்தம் உள்ள 20.1 லட்சம் வாக்காளர்களில் 35 சவீதம் பேர் இவருக்கு ஆதரவாக வாக்களித்தனர்

சிங்கப்பூரில் அதிபரை முன்பு நாடாளுமன்றம்தான் தேர்வு செய்து வந்தது. 1993 முதல் மக்கள் வாக்களித்து தேர்வு செய்து வருகின்றனர்.

## மேலும் காண்க

## மேற்கோள்கள்

## வெளி இணைப்புகள்

*

பகுப்பு:சிங்கப்பூர் அரசியல் தலைவர்கள்
பகுப்பு:சிங்கப்பூர் அரசு
பகுப்பு:சிங்கப்பூரின் குடியரசுத் தலைவர்கள்
பகுப்பு:வாழும் மக்கள்
பகுப்பு:1940 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
போயிங் 707

**போயிங் 707** (*Boeing 707*) இயக்க சுழல் இயந்திர விசை கொண்டு இயங்கும் பயணிகள் வானூர்திகள் வணிக ரீதியாக வெற்றிகண முதல் வானூர்தி. போயிங் நிறுவனத்தால் தயாரித்து சந்தைப்படுத்தப்பட்டது. இதன் திறன் மிக்க வடிவமே தற்பொழுது இயக்க்படும் வானுர்திகளின் மும்மாதிரி. இத்தகைய எந்திரங்களால் வானூர்திகளின் வேகம், பாதுகாப்புத் திறன் மேம்பட்டது. இதன் எந்திரங்கள் பல பாதுகாப்பு சோதனைகளுக்கு உட்படுத்தப்பட்டு வெற்றி கண்டன. அதிக உயரம் எழும்பி பறக்கும் வல்லமையே இதன் சிறப்பம்சம்.

## வெளி இணைப்புகள்

* போயிங் 707

## மேற்கோள்கள்

பகுப்பு:போயிங் வானூர்திகள்
கிரிஸ்டி மொரீஸ்

**கிரிஸ்டி மொரீஸ்** (*Christie Morris* பிறப்பு: சூன் 30 1882, இறப்பு: சூன் 17 1971), இவர் அமெரிக்க அணியின் துடுப்பாட்டக்காரர். 36 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1901 - 1913 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர். 

## வெளி இணைப்பு
*கிரிஸ்டி மொரீஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1882 பிறப்புகள்
பகுப்பு:1971 பிறப்புகள்
பகுப்பு:1971 இறப்புகள்
ஸ்டீவ் மாசியா

**ஸ்டீவ் மாசியா** (*Steve Massiah* பிறப்பு: சூன் 22 1979, இவர் ஐக்கிய அமெரிக்க அணியின் துடுப்பாட்டக்காரர். இவர் இரண்டு ஒருநாள் பன்னாட்டுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும், மூன்று இருபது20 ஐ.சீ.சீ போட்டிகளில் கலந்து கொண்டுள்ளார். இவர் 2004 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர்.
## வெளி இணைப்பு
*ஸ்டீவ் மார்ஸி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு 
*ஸ்டீவ் மார்ஸி - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
ரசார்ட் மார்சல்

**ரசார்ட் மார்சல்** (*Rashard Marshall* பிறப்பு: ஆகத்து 30 1982, இவர் ஐக்கிய அமெரிக்க அணியின் துடுப்பாட்டக்காரர். மூன்று இருபது20 ஐ.சீ.சீ போட்டிகளில் கலந்து கொண்டுள்ளார். இவர் 2008 பருவ ஆண்டில் இருபது20 ஐ.சீ.சீ போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர்.
## வெளி இணைப்பு
*ரசால்ட் மார்சல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு 
*ரசால்ட் மார்சல் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
அல்பிரட் பவல்

**அல்பிரட் பவல்** (*Albert Powell*, பிறப்பு: சூலை 18 1873, இறப்பு: செப்டம்பர் 11 1948), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 16 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1948 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
விலியம் நியுஹால்

**விலியம் நியுஹால்** (*William Newhall* பிறப்பு: சனவரி 30 1883, இறப்பு: சனவரி 3 1950), இவர் அமெரிக்க அணியின் துடுப்பாட்டக்காரர். ஏழு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1908-1913 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர். 

## வெளி இணைப்பு
*விலியம் நியுஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1883 பிறப்புகள்
பகுப்பு:1950 பிறப்புகள்
பகுப்பு:1950 இறப்புகள்
ஏஷ்வல் பிரின்ஸ்

**ஏஷ்வல் பிரின்ஸ்** (*Ashwell Prince*, பிறப்பு: மே 2 1982), தென்னாப்பிரிக்க அணியின்  முன்னாள் துடுப்பாட்டக்காரர். இவர் 62 தேர்வுத் துடுப்பாட்டப் போட்டிகளிலும் , 52 ஒருநாள் பன்னாட்டுத் துடுப்பாட்டப் போட்டிகளிலும் 198 முதல்தர துடுப்பாட்டப் போட்டிகளிலும், 208 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2002 -2011 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2002 -2007 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

தனது துடுப்பாடும் பாங்கு மற்றும் களத் தடுபபடும் விதத்தினாலும் இவர் பரவலாக அறியப்பட்டார். கிரீம் சுமித் காயம் காரணமாக விலகியதால் இவர் தென்னாப்பிரிக்கத் துடுப்பாட்ட அணிக்கு இரு தேர்வுத் துடுப்பாட்டப் போட்டிகளில் தலைவராக நியமிக்கப்பட்டார். வெள்ளையர் அல்லாத ஒருவர் தென்னாப்பிரிக்க அணியின் தலைவராவது இதுவே முதல்முறை. 1995 ஆம் ஆண்டில் இவர் கிழக்கு மாகாண அணிக்காக விளையாடத் துவங்கினார். இஅவ்ர் தென்னாப்பிரிக்க தேசிய அணி மட்டுமல்லாது மேற்குமாகாணம், போலந்து மாகாண அணி, கேப் கோப்ராஸ் மற்றும் வாரியர்சு அணி சார்பாக விளையாடினார். மேலும் நாட்டிங்காம்சயர், லங்காசயர் ஆகிய அணிகளுக்காகவும் விளையாடினார். 2015 ஆம் ஆண்டில் தனது ஓய்வினை அறிவித்தார்.

## சர்வதேச போட்டிகள்
2002  ஆம் ஆண்டில் ஆத்திரேலியத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது .பெப்ரவரி 22 இல் ஜோகன்ஸ்பார்க்கில்  நடைபெற்ற ஆத்திரேலியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 99 பந்துகளில் 48 ஓட்டங்களை எடுத்து கில்லெஸ்பி பந்துவீச்சில் ஆட்டமிழந்தார். இரண்டாவது ஆட்டப் பகுதியில்  48 பந்துகளில் 29 ஓட்டங்கள் எடுத்து ஷேன் வார்ன் பந்துவீச்சில் ஆட்டமிழந்தார். இந்தப் போட்டியில் ஆத்திரேலிய அணி 360 ஓட்டங்கள் மற்றும் ஒரு ஆட்டப் பகுதியில் வெற்றி பெற்றது.

2002-03 ஆண்டுகளில் இலங்கைத் துடுப்பாட்ட அணி மற்றும் வங்காளதேசத் துடுப்பாட்ட அணிகளுக்கு எதிரான போட்டியில் இவர் விளையாடினார். ஆனால் சிறப்பான ஆட்டத்திறனை வெளிப்படுத்தத் தவறியதனால் இவர் அணியில் இருந்து நீக்கப்பட்டார். பின் உள்ளூர்ப் போட்டிகளில் சிறப்பாக விளையாடியதன் மூலம் இவர் மீண்டும் அணியில் சேர்க்கப்பட்டார்.  2004 ஆம் ஆண்டில் சிம்பாப்வே அணிக்கு எதிரான தேர்வுத் தொடரில் தனது முதல் நூறு ஓட்டங்களை அடித்தார்.  பின் மேற்கிந்தியத் தீவுகள் அணிக்கு எதிரான போட்டியில் 131 ஓட்ட்ங்கள் எடுத்தார். அந்தப் போட்டியில் ஜாக்கஸ் காலிசுடன் இணைந்து 267 ஓட்டங்கள் எடுத்தார். இதன்மூலம் ஐந்தாவது இணைக்கு அதிக ஓட்டங்கள் எடுத்த தென்னாப்பிரிக்க இணை எனும் சாதனை படைத்தது.2011  ஆம் ஆண்டில் இலங்கைத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது . டிசம்பர் 26 இல் டர்பனில்   நடைபெற்ற இலங்கைத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 21 பந்துகளில் 14 ஓட்டங்களை எடுத்து ஹெராத் பந்துவீச்சில் ஆட்டமிழந்தார். இரண்டாவது ஆட்டப் பகுதியில்  24 பந்துகளில் 7 ஓட்டங்கள் எடுத்து பெர்னாண்டோ  பந்துவீச்சில் ஆட்டமிழந்தார். இந்தப் போட்டியில் இலங்கை  அணி 208 ஓட்டங்களில் வெற்றி பெற்றது.

## சான்றுகள்


பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
டெவல்ட் பிரிடோரியஸ்

**டெவல்ட் பிரிடோரியஸ்** (*Dewald Pretorius*, பிறப்பு: திசம்பர் 7 1977), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 67 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2001/2002 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஹராகிரி

thumb|right|250px|

 (*harakiri*) அல்லது **செப்புக்கு** (*Seppuku*) என்பது ஜப்பானிய அரசவம்சத்தினரும் உயர்குடியினரும் தமது வயிற்றைக் கிழித்துக் கொண்டு தற்கொலை செய்கின்ற பாரம்பரியமான ஒரு வழக்கமாகும். *ஹராகிரி* என்றால் சப்பானிய மொழியில் வயிற்றைக் கிழித்தல் என்பதாகும்.

## இதையும் பார்க்க
*கமிக்காஸ்
*நவகண்டம்

## உசாத்துணை

## வெளி இணைப்புகள்
*
*

பகுப்பு:ஜப்பானியப் பண்பாடு
பெண் புலிகள்

தமிழீழ விடுதலைப் புலிகளின் போராளிகளில் பெண் போராளிகள் **பெண் புலிகள்** என அழைக்கப்பட்டனர். பெண்புலிகள் தமக்கெனத் தனியான படைப்பிரிவுகளைக் கொண்டிருந்தனர். தமிழீழ விடுதலைப் புலிகளின் அனைத்துக் கட்டமைப்புக்களிலும் பெண் போராளிகள் தங்கள் பங்களிப்பினைச் செலுத்தியிருந்தனர். சிறீலங்கா படையினருடன் பல்வேறு சண்டைகளையும் பெண் போராளிகள் தனியே தங்கள் படையணிகளைக் கொண்டு மேற்கொண்டிருந்தனர்.

## பெண்புலிகள் படையணிகள்
* மாலதி படையணி
* சோதியா படையணி
* மகளிர் அரசியற் பிரவு
* சுதந்திரப் பறவைகள்

பகுப்பு:விடுதலைப் புலிகளின் படையணிகள்
மெரிக் பிரிங்கிள்

**மெரிக் பிரிங்கிள்** (*Meyrick Pringle*, பிறப்பு: சூன் 22 1966), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 17 ஒருநாள் பன்னாட்டுத் துடுப்பாட்டப் போட்டிகளிலும் 119 முதல்தர துடுப்பாட்டப் போட்டிகளிலும், 177 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1995 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 -1994 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஹென்றி புரொம்னிட்ஸ்

**ஹென்றி புரொம்னிட்ஸ்** (*Henry Promnitz*, பிறப்பு: பிப்ரவரி 23 1904, இறப்பு: செப்டம்பர் 7 1983), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 45 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1904 பிறப்புகள்
பகுப்பு:1983 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜான் லெஸ்டர்

**ஜான் லெஸ்டர்** (*John Lester* பிறப்பு: ஆகத்து 1 1871, இறப்பு: செப்டம்பர் 3 1869), இவர் ஐக்கிய அமெரிக்க அணியின் துடுப்பாட்டக்காரர். 47 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1896-1908 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர். 

## வெளி இணைப்பு
*ஜான் லெஸ்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1871 பிறப்புகள்
பகுப்பு:1969 பிறப்புகள்
பகுப்பு:1969 இறப்புகள்
மைக் புரொக்டர்

**மைக் புரொக்டர்** (*Mike Procter*, பிறப்பு: செப்டம்பர் 15 1946 - 17 பெப்பிரவரி 2024), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 401 முதல்தர துடுப்பாட்டப் போட்டிகளிலும், 271 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பார்ட் கிங்

**பார்ட் கிங்** (*Bart King* பிறப்பு: அக்டோபர் 19 1873, இறப்பு: அக்டோபர் 17 1965), இவர் ஐக்கிய அமெரிக்க அணியின் துடுப்பாட்டக்காரர். 65 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1893-1912பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வேகப் பந்துவீச்சாளர்.

## வெளி இணைப்பு
* பாட் கிங் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1965 பிறப்புகள்
பகுப்பு:1965 இறப்புகள்
அம்சத் கான் (துடுப்பாட்டக்காரர், பிறப்பு 1966)

**அம்சத் கான்** (*Amjad Khan* பிறப்பு: ஆகத்து 21 1966), இவர் ஐக்கிய அமெரிக்க அணியின் துடுப்பாட்டக்காரர்.. இரண்டு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டியிலும், கலந்து கொண்டுள்ளார். இவர் 1988/89 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், குச்சக்காப்பாளர்

## வெளி இணைப்பு
*அம்ஜாட் கான் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:அமெரிக்கத் துடுப்பாட்டக்காரர்கள்
பகுப்பு:குச்சக் காப்பாளர்கள்
பகுப்பு:1966 பிறப்புகள்
பகுப்பு:வாழும் மக்கள்
சாள்ஸ் பிரின்ஸ்

**சாள்ஸ் பிரின்ஸ்** (*Charles Prince *, பிறப்பு: செப்டம்பர் 11 1874, இறப்பு: பிப்ரவரி 2 1949), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 24 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1874 பிறப்புகள்
பகுப்பு:1949 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
நோமன் ரீட்

**நோமன் ரீட்** (*Norman Reid *, பிறப்பு: திசம்பர் 26 1890, இறப்பு: சூன் 6 1947), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 13 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1890 பிறப்புகள்
பகுப்பு:1947 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பிணைய இடைமுக கட்டுப்பாட்டகம்

**பிணைய இடைமுக கட்டுப்பாட்டகம்** அல்லது பிணைய இணக்கி (Network Interface Controller(NIC), Network Interface Card, Network Adapter, LAN Adapter) என்பது ஒரு கணினியை ஒரு கணினிப் பிணையத்துடன் இணைக்கப் பயன்படும் ஒரு வன்பொருள் ஆகும்.

இது பொதுவாக ஒரு விரிவாக்க அட்டையாக (Expansion card) கணினியுடன் இணைக்குமாறு வடிவமைக்கப்படுகிறது.  புதிய கணினிகளில் இவை ஏற்கனவே நிறுவப்பட்டு வருகின்றன.

## மேலும் காண்க
* ஈதர்நெட்
* வலையமைப்பு நிலைமாற்றி
* திசைவி

## மேற்கோள்கள்

பகுப்பு:கணினி செயல் உறுப்புகள்
பகுப்பு:கணினிப் பிணையமாக்கம்
வெள்ளை மந்தி

**வெள்ளை மந்தி** (, **சுள்ளிய சாம்பல் மந்தி**) ஒரு பழைய உலக குரங்காகும். மற்ற சாம்பல் மந்திகளைப் போலவே இவையும் இலை உண்ணும் குரங்காகும். இவை இந்தியா, இலங்கை போன்ற நாடுகளில் காணப்படுகின்றன. இவை தற்போது அச்சுறு நிலையை அண்மித்த நிலையில் உள்ளன. இவை தமிழகத்தில் முதுமலை வனவிலங்கு காப்பகத்தில் காணப்படுகிறன. இவற்றில் இரண்டு சிற்றினங்கள் உள்ளன. அவை
#இந்திய வெள்ளை மந்தி
#இலங்கை வெள்ளை மந்தி

## மேற்கோள்கள்

## வெளி இணைப்புகள்
*http://www.iucnredlist.org/apps/redlist/details/135440/0 
;காணொளி
*http://www.arkive.org/tufted-gray-langur/semnopithecus-priam/video-00.html 

பகுப்பு:குரங்குகள்
நெவில் குயின்

**நெவில் குயின்** (*Neville Quinn*, பிறப்பு: பிப்ரவரி 21 1908, இறப்பு: ஆகத்து 5 1934), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1908 பிறப்புகள்
பகுப்பு:1934 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கணினி வரைகலைஞர்

**கணினி வரைகலைஞர்** (Graphic Designer, Graphic Artist) என்பவர் கணினி உதவியுடன் பக்கங்கள் வடிவமைத்தல், நூல்களுக்கு முன்னட்டைகள் வடிவமைத்தல், கணினி மூலம் சித்திரங்கள் வரைதல், மற்றும் இலச்சினைகள் உருவாக்குதல், கண்கவர் சுவரொட்டிகள், பதாதைகள் என்பன வடிவமைத்தல், உருமாற்றம் செய்தல், பழைய படங்களை நவீன காலத்திற்கேற்ப வடிவமைத்தல், நிழற்படங்களை ஒழுங்கமைத்தல் முதலிய பணிகளைச் செய்பவர்

கணினிக்கான நவீன எழுத்துருக்கள் வடிவமைத்தல், சகல மொழிகளிலும் யுனிகோட் மற்றும் ரீரீஎப் (Ttf) எழுத்துருக்கள், போன்றவற்றைக்கொண்டு எழுதுதல் போன்றனவும் கணினிப் பக்கவடிவமைப்பாளரினால் மேற்கொள்ளப்படுகிறது. பத்திரிகைகள், சஞ்சிகைகள், மின்னூல்கள், மற்றும் இணையத்தள வடிவமைப்புக்கும் கணினிப் பக்கவடிவமைப்பாளர்களே சாலவும் பணியாற்றுகிறார்கள்.

## கணினிப் பக்கவடிவமைப்புக்காகப் பயன்படுத்தப்படும் மென்பொருட்கள்
* அடோப் பேஜ்மேக்கர்
* அடோப் பொட்டோஷாப்
* அடோப் இலஸ்ட்ரேட்டர்
* அடோப் இன்டிசைன்
* கோரல்டிரா
முதலியனவும் மற்றும் பலவும்.

பத்திரிகை வடிவமைப்புக்குப் பெரும்பாலும் இலங்கை மற்றும் இந்திய நாடுகளில் பேஜ்மேக்கர், போட்டோசாப் மென்பொருட்களே பயன்படுத்தப்படுகின்றன. வளைகுடா நாடுகளில் இல்லஸ்டிரேட்டர் மென்பொருளைப் பயன்படுத்தியே பத்திரிகை மற்றும் இதர ஊடகங்கள் வடிவமைக்கப்படுகின்றன.

பேஜ் மேக்கரின் புதிய விரிவாக்கம் நிறுத்தப்பட்டதால் இன்று பாவனையிலிருந்து அது பெரும்பாலும் விலகிவிட்டது. அதற்குப் பதிலாக அடோப் இன்டிசைனே பயன்பாட்டில் உள்ளது.

## மேற்கோள்கள்

பகுப்பு:வரைகலை
ஈந்தூர் கிழான் தோயன்மாறன்

தோயன் மாறன் ஒரு வள்ளல். இவனது பெயர் **[[ஈந்தூர்]] கிழான் தோயன் மாறன்** என்றும், **இரந்தூர் கிழான் கோயமான்** என்றும் வெவ்வேறு சுவடிகளில் காணப்படுவதாக டாகடர் உ. வே. சா. புறநானூற்றுப் பதிப்பு குறிப்பிடுகிறது.

வழங்கும் அளவுக்கு இவனிடம் செல்வம் இல்லாவிட்டாலும் செல்வத்தை ஈட்டிக்கொண்டு வந்து வழங்கும் பண்புள்ளம் கொண்டவன் இவன்.

கோனாட்டு எறிச்சலூர் மாடலன் மதுரைக் குமரனார் இவனிடம் சென்று பரிசில் பெற்று மீண்டு வாழ்ந்தபோது தன்னை நாடி வந்த மற்றொரு புலவரை “நீயும் வம்மின்” என அழைத்துக்கொண்டு மீண்டும் இந்த மாறனிடம் பரிசில் பெறச் செல்வதாகப் பாடல் கூறுகிறது.

உடனே அவன் தன் உண்ணா மருங்குலைக் (வயிற்றைக்) கொல்லனிடம் காட்டி வேல் வடித்துத் தரும்படி வேண்டுவானாம்.

அந்த வேலைக்கொண்டு வேட்டையாடலாம். அரசனுக்கு உதவலாம். அரசன் தருவதைப் புலவர்க்கு வழங்கலாம். இவற்றில் ஏதாவது செய்து புலவர்க்கு உதவுவான் போலும்.

## அடிக்குறிப்பு

பகுப்பு:தமிழ்நாட்டில் வாழ்ந்த வள்ளல்கள்
பகுப்பு:சங்ககால அரசர்கள்
எறிச்சலூர்

**எரிச்சி** (*Erichi*), தமிழ்நாட்டின், புதுக்கோட்டை மாவட்டம், அறந்தாங்கி வட்டத்தில் அமைந்துள்ள ஒரு வரலாற்றுச் சிறப்புமிக்க கிராமமாகும். இக்கிராமம் நிருவாக ரீதியாகவும், பேச்சுவழக்கிலும் **சிதம்பரவிடுதி** (*Chidambaraviduthi*) என்றும் அழைக்கப்படுகிறது. இது அறந்தாங்கி - புதுக்கோட்டை மாநில நெடுஞ்சாலையில், அறந்தாங்கியில் இருந்து சுமார் 9 கி.மீ தொலைவில் அமைந்துள்ளது.

## சங்க காலத் தொன்மை
இவ்வூர் சங்க காலத்திலேயே **எறிச்சலூர்** என்ற பெயருடன் ஒரு சிறந்த நகரமாகத் திகழ்ந்ததற்கான இலக்கியச் சான்றுகள் உள்ளன. சங்க இலக்கியமான புறநானூற்றில் இவ்வூர் **"கோனாட்டு எறிச்சலூர்"** என்று குறிப்பிடப்படுகிறது. சங்க கால நிருவாகப் பிரிவில் 'கோனாடு' என்பது இன்றைய புதுக்கோட்டை மாவட்டத்தின் ஒரு பகுதியாகும். 2000 ஆண்டுகளுக்கு மேலாகத் தன் பெயரைத் தக்கவைத்துக் கொண்டுள்ள மிகச்சில சங்க கால ஊர்களில் இதுவும் ஒன்றாகும்.

## இலக்கியத் தொடர்பு
இவ்வூரில் பிறந்து வாழ்ந்த சங்க காலப் புலவர் **கோனாட்டு எறிச்சலூர் மாடலன் மதுரைக் குமரனார்** ஆவார். இவர் தமிழ் இலக்கியத்திற்கு ஆற்றிய பங்களிப்புகள் மிக முக்கியமானவை:

### புறநானூறு
சங்க இலக்கியத் தொகுப்பான புறநானூற்றில் இவர் பாடிய ஆறு பாடல்கள் இடம் பெற்றுள்ளன. அவை பாடல் எண்கள்: **54, 61, 167, 180, 197 மற்றும் 394** ஆகும். இவர் சோழன் குராப்பள்ளித் துஞ்சிய கிள்ளிவளவன் மற்றும் பாண்டியன் இலவந்திகைப்பள்ளித் துஞ்சிய நன்மாறன் ஆகிய மாமன்னர்களைப் பாடியுள்ளார்.

### திருவள்ளுவ மாலை
திருக்குறளின் சிறப்பைப் போற்றும் திருவள்ளுவ மாலை தொகுப்பில் இவர் பாடிய 25-வது பாடல் இடம்பெற்றுள்ளது. இப்பாடல் திருக்குறளின் அறத்துப்பால் கட்டமைப்பைத் துல்லியமாக விளக்குகிறது:

:*"பாயிரம் நான்குஇல் லறம்இருபான் பன்மூன்றே*
:*தூய துறவறம்ஒன் றுஊழாக – ஆய*
:*அறத்துப்பால் நால்வகையா ஆய்ந்துரைத்தார் நூலின்*
:*திறத்துப்பால் வள்ளுவனார் தேர்ந்து."*

இப்பாடலின் மூலம் திருக்குறளின் அறத்துப்பாலில் பாயிரம் (4), இல்லறம் (20), துறவறம் (13), ஊழ் (1) என மொத்தம் 38 அதிகாரங்கள் உள்ளதை இவர் வகைப்படுத்திக் காட்டியுள்ளார்.

## அருள்மிகு காசி விஸ்வநாதர் திருக்கோவில்
இங்குள்ள அருள்மிகு **காசி விஸ்வநாதர் - விசாலாட்சி அம்மன் கோவில்** மிகவும் பழமையானது. 
* **கல்வெட்டுகள்:** இக்கோவிலின் அதிட்டானப் பகுதியில் (அடித்தளம்) பிற்காலப் பாண்டியர் காலக் கல்வெட்டுகள் காணப்படுகின்றன. இக்கல்வெட்டுகளில் இவ்வூர் "கானாட்டு எயினூர் எரிச்சலூர்" என்று குறிக்கப்பட்டுள்ளது. 
* **சிறப்பு:** இக்கல்வெட்டுகள் கோவிலுக்கு வழங்கப்பட்ட நில தானங்கள் மற்றும் நந்தா விளக்கு எரிப்பதற்கான கொடைகளைப் பற்றி விவரிக்கின்றன. உள்ளூர் மக்களால் இக்கோவில் 'தென்காசி' என்றும் போற்றப்படுகிறது.

## பெயர்க்காரணம்
சங்க காலத்தில் 'எறிச்சலூர்' என்று அழைக்கப்பட்ட இவ்வூர், பிற்காலத்தில் புதுக்கோட்டை சமஸ்தான ஆட்சிக் காலத்தில் 'சிதம்பரவிடுதி' என்ற பெயரைப் பெற்றது. 'விடுதி' என்பது அக்காலத்தில் தங்குமிடமாகவோ அல்லது நிருவாகப் பிரிவாகவோ இருந்த ஊர்களுக்கு சூட்டப்பட்ட விகுதியாகும்.

## அமைவிடம்
அறந்தாங்கி மற்றும் புதுக்கோட்டைக்கு இடையே உள்ள ஒரு முக்கியப் போக்குவரத்து சந்திப்பாகவும் இவ்வூர் விளங்குகிறது. வேளாண்மை இக்கிராமத்தின் முக்கியத் தொழிலாகும். அருள்மிகு காமாட்சி அம்மன் கோவிலும் இவ்வூரின் முக்கிய ஆன்மீகத் தலங்களில் ஒன்றாகும்.

## மேற்கோள்கள்

* புறநானூறு (பாடல் எண்கள்: 54, 61, 167, 180, 197, 394).
* திருவள்ளுவ மாலை (பாடல் எண்: 25).
* புதுக்கோட்டை மாவட்டக் கல்வெட்டுகள் - தொல்லியல் துறை வெளியீடு.

பகுப்பு:புதுக்கோட்டை மாவட்டத்திலுள்ள கிராமங்கள்
பகுப்பு:அறந்தாங்கி வட்டம்
பகுப்பு:தமிழ்நாட்டிலுள்ள சிவன் கோயில்கள்

## அடிக்குறிப்பு

பகுப்பு:சங்க கால ஊர்கள்
அந்தமான் லாட வௌவால்

**அந்தமான் லாட வௌவால்** வௌவால் இனத்தைச் சேர்ந்த ஒரு பாலூட்டி ஆகும். இவை அந்தமானில் மட்டுமே காணப்படும் இந்திய பகுதிக்குரிய விலங்காகும். இவை வெப்ப மண்டலம் சார்ந்த தாழ்வு நிலை காடுகளிகலும், வெப்ப மண்டல அலையாத்திக் காடுகளிலும் காணப்படுகின்றன.

## மேற்கோள்

பகுப்பு:லாட வௌவால்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இந்திய அகணிய உயிரிகள்
அந்தமான் மூஞ்சூறு

**அந்தமான் மூஞ்சூறு** (*Andaman shrew*) (*குரோசிடுரா ஆண்டமனென்சிடு*) வெள்ளை பற்கள் கொண்ட ஒரு பாலூட்டி ஆகும். இவை அந்தமானில் மட்டுமே காணப்படும் இந்திய பகுதிக்குரிய விலங்காகும். பொதுவாக அந்தி அல்லது இரவு நேரங்களில் இரை தேடி செல்லும் விலங்காகும் இது. தேர்ந்தெடுக்கப்பட்ட மர அழைப்பு, வாழ்விட இழப்பு, சுனாமி போன்ற இயற்கை பேரழிவுகள் மற்றும் கடுமையான வானிலை மாற்றம் இதனுடைய எண்ணிக்கை குறிப்பிட்ட அளவிற்கு குறைவதற்கு காரணமாக அமைந்துள்ளது.

## மூலம்

பகுப்பு:மூஞ்சூறு
பகுப்பு:இந்திய அகணிய உயிரிகள்
இந்திய மழுங்குமூக்கு வௌவால்

**இந்திய மழுங்குமூக்கு வௌவால்**, மாலை நேர வௌவால் குடும்பத்தைச் சேர்ந்த ஒரு வௌவால் ஆகும். இவை ஆப்கானிஸ்தான், வங்காள தேசம், பூட்டான், கம்போடியா, இந்தியா, மியான்மர், நேபாளம், பாக்கித்தான், இலங்கை, தாய்லாந்து, வியட்நாம் போன்ற நாடுகளில் காணப்படுகின்றன.

## மேற்கோள்

பகுப்பு:வௌவால்கள்
கருமத மான்

**கருமத மான்** என்பது மதமான் குடும்பதில் உள்ள ஒரு பாலூட்டி ஆகும். இவற்றின் குளம்பு இரட்டைபடை கால் விரல்களை கொண்டிருக்கும். இவை பூட்டான், கம்போடியா, இந்தியா, மியான்மர், நேபாளம், வியட்நாம், சீனா போன்ற நாடுகளில் காணப்படுகின்றன.

## மேற்கோள்

பகுப்பு:மான்கள்‎
பகுப்பு:இந்தியப் பாலூட்டிகள்
பகுப்பு:கத்தூரி மான்கள்
கருந்தாடி வௌவால்

**கருந்தாடி வௌவால்**, உடற்-சிறகு வௌவால் இனத்தைச் சேர்ந்த ஒரு வௌவால் ஆகும். இவை  வங்காள தேசம், மலேசியா, கம்போடியா, இந்தியா, மியான்மர், நேபாளம், இலங்கை, தாய்லாந்து, வியட்நாம், சீனா, லாவோசு, இந்தோனேசியா, டிமோர்-லெசுதெ போன்ற நாடுகளில் காணப்படுகின்றன.
## மேற்கோள்

* Chiroptera Specialist Group 1996.  Taphozous melanopogon.   2006 IUCN Red List of Threatened Species.   Downloaded on 10 July 2007.

பகுப்பு:வௌவால்கள்
கருங்காது வௌவால்

**கருங்காது வௌவால்** பெரிய வௌவால் இனத்தைச் சேர்ந்த ஒரு ஒரு வௌவால் ஆகும். இவை அந்தமான்-நிகோபார் தீவுகள், கிறிஸ்துமஸ் தீவுகள்(ஆஸ்திரேலியா),  சுமத்ரா (இந்தோனேசியா) போன்ற தீவுகளில் காணப்படுகின்றன..'''

## மேற்கோள்

பகுப்பு:வௌவால்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
கருங்கால் சாம்பல் குரங்கு

**கருங்கால் சாம்பல் மந்தி** (ஆங்: *Black-footed gray langur*) ஒரு பழைய உலகக் குரங்காகும். மற்ற சாம்பல் மந்திகளைப் போலவே இவையும் இலை உண்ணும் குரங்காகும். இவை தென்னிந்தியாவில் காணப்படுகின்றன.

## மேற்கோள்

பகுப்பு:குரங்குகள்